የጥሪው ዓላማ ቅዱስና ሰላማዊ ነው ፤በማንኛውም ክርስቲያን አማኝ ፣ ሰብአዊ መብት ተቆርቋሪና ሰላማዊ ሰው ይደገፋል ፡፡ ነገር ግን በኢትዮጵያ ከተሞችና መንደሮች የሚደረገውን ሰላማዊ ሰልፍ ፣ ወደ ረብሻና ያልሆነ መስመር እንዳይቀየር ፣ በምክንያትም የሰው ህይወት እንዳይጠፋ ፣ ሰርጎ ገቦችን የሚቆጣጠርበትን ዘዴ ፣ ማድረግ የሚገባውን ፣ መውሰድ ያለበትን ርምጃ ለህዝቡ ከወዲሁ ማስተማርና መምከር ያስፈለጋል ፡፡ ቢያንስ ከጐኑ ሆኖ የሚሰለፈውን ሰው እንቅስቃሴ መከታተልና መቆጣጠር እንደሚኖርበት መመከር አለበት ፡፡ አለበለዚያ ግን ጠላቶች ተመሳስለው ተሰልፈው ፣ የማይገባ ሥራ እየሠሩ ስሙን ለመበከል ፣ ዓላማውን ለማክሸፍ ፣ ጩኸቱን ለመበረዝ የማይሄዱበት መንገድ አይኖርም ፡፡ በጥምቀት ላይ በጠቅላይ ሚኒስትሩ ተነበበ የሉትን ዓይነት ጽሁፍና ሌላም ከመንግሥት ጋር የሚያቆራቁስ ኃይል የተቀላቀለ ቃል እንዳይኖር ዝግጅቱ ከወዲሁ መጠናቀቅ አለበት ለማለት ፈልጌ ነው ፡፡ ተሰላፊውን ሁሉ የማኀበረ ቅዱሳን ደጋፊ አድርገው ስለሚመለከቱ በመንግሥት ለማስረሸን እንኳን አይመለሱም ፡፡ ጅምራቸውና አካሄዳቸው ከፖለቲካ ጉያ ገብተው መታደማቸውም ያንን ሁሉ ስላሳሰበኝ ነው ፡፡
